**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2015 M. LIEPOS 10 D. SPRENDIMO NR. T2-172 „DĖL KLAIPĖDOS MIESTO SAVIVALDYBĖS visuomeninės administracinių ginčų komisijos SUDARYMO“ pakeitimo“ PROJEKTO**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projektu siekiama pakeisti Klaipėdos miesto savivaldybės tarybos visuomeninės administracinių ginčų komisijos sudėtį.

Atsistatydinus Karoliui Stankui iš Klaipėdos miesto savivaldybės tarybos visuomeninės administracinių ginčų komisijos, dėl nesuderinamumo su pradėtomis eiti statutinio tarnautojo pareigomis, sprendimo projektu siūloma pakeisti komisijos sudėtį .

1. **Projekto rengimo priežastys ir kuo vadovaujantis parengtas sprendimo projektas.**

Projekto rengimą paskatino 2015-07-13 gautas K. Stankaus pranešimas bei Klaipėdos apskrities vyriausiojo policijos komisariato Viešosios tvarkos biuro gautas raštas, dėl naujo atstovo delegavimo.

**Kokių rezultatų laukiama.**

Klaipėdos miesto savivaldybės tarybos visuomeninės administracinių ginčų komisijos efektyvaus darbo organizavimo įgyvendinant Vietos savivaldos ir Administracinių ginčų komisijų įstatymo nuostatas.

1. **Sprendimo projekto rengimo metu gauti specialistų vertinimai.**

Nėra

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

1. **Galimos teigiamos ar neigiamos sprendimo priėmimo pasekmės.**

Teigiamos pasekmės – suformuota komisijos sudėtis.

Neigiamos pasekmės – nenumatyta.

**PRIDEDAMA:**

1. Lietuvos Respublikos vietos savivaldos įstatymo 18 straipsnio ištrauka, 1 lapas;.

2. K. Stankaus pranešimas, kopija, 1 lapas;

3. 2015-09-11 Klaipėdos apskrities vyriausiojo policijos komisariato Viešosios tvarkos biuro raštas Nr. 30-S-98575, kopija, 2 lapai.

Klaipėdos miesto savivaldybės tarybos ir mero sekretorius Modestas Vitkus

D. Butenienė, tel. 39 60 45

**Teisės akto redakcija įsigalioja nuo:**2015-07-10 [Straipsnis tekste](http://infolex.lt/ta/65125#Xd47af8f595ec4fcfab0f1dad08cee869)

**18** **straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

2. Bet kuri šio straipsnio 1 dalyje nurodyta savivaldybės institucija, panaikinusi kito savivaldybės viešojo administravimo subjekto norminį administracinį teisės aktą, prireikus perduoda klausimą iš naujo nagrinėti tam pačiam administravimo subjektui, kurio aktas panaikintas, arba pati jį išnagrinėja ir priima tuo klausimu norminį administracinį teisės aktą, arba pripažįsta, kad tokio akto priimti nereikia.

3. Savivaldybių institucijų ir kitų savivaldybės viešojo administravimo subjektų priimti administraciniai teisės aktai gali būti skundžiami teismui.